Diari Oficial de la Generalitat Valenciana


Sumari del DOGV 9219, del 19-11-2021 (2021/11444)

RESOLUCIÓ de 21 de juliol de 2021, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents de crèdit de l'exercici 2020 a l'exercici 2021 del pressupost de LABORA, per un import de cent cinquanta-un milió sis-cents trenta-un mil quatre-cents vint-i-sis euros amb huitanta-nou cèntims (651.653.409,89 euros).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11060


Data del document
:   21-07-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 21 de juliol de 2021, del conseller d'Economia Sostenible, Sectors Productius, Comerç i Treball, per la qual s'autoritza la incorporació de romanents de crèdit de l'exercici 2020 a l'exercici 2021 del pressupost de LABORA, per un import de cent cinquanta-un milió sis-cents trenta-un mil quatre-cents vint-i-sis euros amb huitanta-nou cèntims (576.937.523,89 euros). [2021/11907]  
  
  
La Llei 10/2019, de 27 de desembre, de pressupostos de la Generalitat, per la qual es va aprovar el pressupost del Servei d'Ocupació i Formació per a l'exercici 2020, incloïa en el programa 322.50 «Servei Valencià d'Ocupació i Formació» el finançament de les operacions corrents i de capital d'aquest organisme, amb una dotació inicial de 364.950.373,00 euros, per a dur a terme, entre altres, actuacions cofinançades per fons de la Unió Europea, Fons Social Europeu, en el marc del POCV 2014-2020 i del PO-YEI 2014-2020, en ser LABORA Servei Valencià d'Ocupació i Formació el competent de la seua gestió i la Generalitat responsable de la seua execució.  
El pressupost de LABORA Servei Valencià d'Ocupació i Formació es finança, a més, amb els fons que anualment distribueix el Servei Públic d'Ocupació Estatal (SEPE) entre les comunitats autònomes amb competències transferides en l'àmbit laboral, que assigna a la Comunitat Valenciana 764.992.212,95 euros segons l'Ordre TES/406/2020, de 7 de maig (BOE 133, 12.05.2020), del Ministeri de Treball i Economia Social, i 218.129.395,98 euros segons l'Ordre TES/1039/2020, de 3 de novembre (BOE 133, 12.03.2020), del Ministeri de Treball i Economia Social, la qual cosa ascendeix a un total de 139.823.394,93 euros, dels quals corresponen per a la seua gestió per LABORA Servei Valencià d'Ocupació i Formació un import de 839.142.726,93 euros, havent sigut assignats 34.203.346,95 euros en la primera ordre i 546.768.689,98 euros en la segona, d'acord amb el que s'estableix en les conferències sectorials d'ocupació i assumptes laborals, celebrades els dies 1 d'abril i el 30 de setembre de 2020.  
En les esmentades ordres, en el seu segon article s'estableix que en aplicació del que es disposa en la regla cinquena de l'article 86.2 de la Llei 47/2003, de 26 de novembre, per a l'execució d'accions i mesures de polítiques actives d'ocupació, «els romanents de fons no compromesos resultants en finalitzar cada exercici, que es troben en poder de les comunitats autònomes, continuaran mantenint el destí específic per al qual van ser transferits i s'utilitzaran en el següent exercici com a situació de tresoreria en l'origen com a romanents que seran descomptats de la quantitat que corresponga transferir a cada comunitat autònoma».  
  
Una vegada liquidat el pressupost i revisada la seua execució, s'ha comprovat que en determinats expedients derivats de la gestió de programes susceptibles de ser cofinançats amb fons finalistes han quedat pendents crèdits en fase de compromís, i en concret els finançats pel Fons Social Europeu, pel Servei Públic d'Ocupació Estatal i fons Covid-19 d'acord amb la Disposició Addicional Tercera del Reial Decret llei 22/2020, per a finalitzar la seua gestió i rendir posteriorment la justificació dels fons rebuts  
Vista la proposta del secretari autonòmic d'Ocupació i director general de LABORA, els informes favorables del Servei del Fons Social Europeu de la Direcció General de Fons Europeus de data 14 de juliol de 2021, i de la Intervenció Delegada en LABORA Servei Valencià d'Ocupació i Formació data 20 de juliol de 2021, i en aplicació del que es disposa en l'article 45 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els articles 8.3, 21, 24 i 26 de la Llei 10/2019, de 27 de desembre, de pressupostos de la Generalitat per a l'exercici 2021; en el Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell, i en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc  
  
Primer  
Dotar en l'estat d'ingressos del pressupost 2021, en l'aplicació 1016.3.67.84.6250.87680 «Romanent de tresoreria per a incorporació de romanents», un import de 786.625.152,89 euros.  
  
Segon  
Incorporar a l'estat de despeses del pressupost de 2021, agrupació de romanents, els compromisos de crèdits al tancament de l'exercici 2020, per un import de 165.036.321,89 euros, segons el detall que es recull en l'annex I.  
  
València, 21 de juliol de 2021.- Conseller d'Economia Sostenible, Sectors Productius, Comerç i Treball: Rafael Climent González.